«Մեծ արագության էլեկտրոնները ապացուցում են, որ Էյնշտեյնը ճիշտ էր լույսի արագության վերաբերյալ» վերնագրով հոդվածում ասվում է, որ հեղինակներին հաջողվել է ամենամեծ ճշտությամբ ստուգել ֆիզիկայի հիմնարար օրենքներից մեկըՙ Էյնշտեյնի հարաբերականության հատուկ տեսության առանցքային դրույթը, այն էՙ լույսի արագության հաստատունությունըՙ անկախ դիտորդի սեփական արագությունից: Հեղինակները օգտագործել են «European Synchrotron Radiation Facility» ֆրանսիական արագացուցչի միջոցով իրենց մասնակցությամբ կատարված գիտափորձերի տվյալները: Հոդվածում բերվում են մանրամասներ այդ գիտափորձերից, ապա մեջբերում են Վ. Գուրզադյանին, որ «Գիտափորձերը իրականացվել են մեծ ճշգրտությամբ, հետեւելով զանազան երեւույթների ներդրմանը. ստացված արդյունքները մեծապես գերազանցում են նախկինում եղածները»: